Diari Oficial de la Generalitat Valenciana


Sumari del DOGV 5655, del 07-12-2007 (2007/14091)

Judici ordinari 000528/2006. Notificació de la sentència a Ursula Kotter i altre.
---------------------------------------------------------------------------------

### Dades del document

Número de DOGV
:   5655

Data del DOGV
:   07-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14429


Data del document
:   13-11-2007

Organisme emissor
:   Juzgado de Primera Instància Número 4 de Dénia

Tipus de document
:   Edicte

Descriptors 

:   * sistema judicial

Judici ordinari 000528/2006. Notificació de la sentència a Ursula Kotter i altre. [2007/14996]  
Judici Ordinari 000528/2006  
Part demandant: Jutta Schill  
Part demandada: Ursula Kotter, Albert Bauerle i Comunitat Propietària de les Forests Veïnals de T  
En el judici de la referència, s'ha dictat la resolució que té el text literal següent:  
«Sentència número 000096/2007  
Magistrada jutgessa que la dicta: Lidia María Paloma Montaño.  
Lloc: Dénia.  
Data: 31 de juliol de 2007.  
Part demandant: Jutta Schill.  
Advocat: Herber Ruprecht.  
Procurador: Bonet Camps, José Vicente.  
Part demandada: Ursula Kotter, Albert Bauerle en rebel·lia processal.  
Objecte del judici: resolució de contracte i cancel·lació d'inscripció.  
Antecedents de fet  
Primer. El procurador dalt referit, en representació de qui també es diu, formula demanda, contra qui també s'expressa; en la qual després d'exposar els fets en què basava les seues pretensions, i al·legar els fonaments de dret, sol·licitava que es dictara sentència estimant íntegrament esta demanda, i així condemne la part demandada a les pretensions que consigna en el suplique de la demanda.  
Segon. Admesa a tràmit la demanda, s'acorda donar-ne trasllat, amb emplaçament a qui es demanda, pel termini previst en la llei. En no comparéixer este, és declarat en rebel·lia.  
Tercer. Celebrada l'audiència prèvia, es proposa com a prova només la documental. Després d'això, queden les actuacions vistes per a sentència.  
Quart. En la tramitació d'este procediment s'han observat totes les prescripcions i formalitats legals.  
Fonaments de dret  
Primer. És principi general en dret, que les normes establixen conseqüències jurídiques partint d'un supòsit de fet que contemplen d'una manera general. L'aplicació de la norma pel jutge exigix que s'haja provat en el pleit el supòsit de fet. Es podrà o no tindre raó, però si no es demostra, no s'aconseguirà processalment el resultat favorable. Així mateix és principi general, que les al·legacions de les parts no són suficients per a establir l'existència del supòsit de fet. És necessària una activitat posterior probatòria per a confirmar les afirmacions realitzades per les parts en les seues al·legacions. La incompareixença del demandat rebel no significa, sense més, l'admissió dels fets a què es referix la demanda, si no ve emparada per una prova dels fets. En el cas present, es presenta documentació suficient per l'actor que no és impugnada pel demandat i que acredita la realitat de la seua pretensió i en conseqüència l'existència d'un contracte d'arrendament subscrit entre actor i demandats (doc. núm. 3), que va quedar resolt entre ambdues parts (doc. núm. 4 i 5), per la qual cosa procedix declarar en esta sentència la dita resolució, i en conseqüència, i atés que el contracte es troba inscrit en el Registre de la Propietat de Callosa d'En Sarrià, acordar, així mateix, la cancel·lació de la inscripció, en quedar sense efecte el contracte.  
Així mateix queda constància en les actuacions d'haver-se practicat la citació degudament en forma al demandat en la seua persona, amb les advertències legals en cas d'incompareixença.  
Segon. En matèria de costes i per aplicació del criteri objectiu del venciment d'acord amb l'article 394 de la LEC, procedix condemnar en estes el demandat.  
Dispositiva  
Que estime la demanda interposada per la representació d'Utta Schill contra Ursula Kotter, Albert Bauerle en rebel·lia processal, i declare que està resolt el contracte d'arrendament subscrit entre ambdues parts com a conseqüència del contracte de resolució de mutu acord de data 1 de desembre de 2003, i en conseqüència acorde la cancel·lació de la inscripció registral del contracte d'arrendament de data 29 de novembre de 2002, per la qual cosa procedix lliurar manament al Registre de la Propietat de Callosa d'En Sarrià, i ordenar esta cancel·lació de la inscripció 4ª de la finca registral número 1292.  
Tot això amb expressa condemna en costes al demandat.  
Notifiqueu esta sentència a les parts.  
Mode d'impugnació: per mitjà de recurs d'apel·lació davant de l'Audiència Provincial d'Alacant.  
El recurs es prepararà per mitjà d'escrit presentat en este jutjat en el termini de cinc dies hàbils comptats des de l'endemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que impugna.   
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, per mitjà de la provisió de 13 de novembre de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació de sentència.  
Dénia, 13 de novembre de 2007.- El secretari judicial: José Luis Ramos Lejudo.